b'\n_START_ARTICLE_\nJunano istorija\n_START_SECTION_\nDian valstyb\xc4\x97\n_START_PARAGRAPH_\nSeniausias civilizacijos \xc5\xbeidinys teritorijoje IV a. pr. m. e. atsirado prie Dian e\xc5\xbeero, kur kin\xc5\xb3 \xc5\xa1altiniai mini Dian (\xe6\xbb\x87) valstyb\xc4\x99. Archeologiniai \xc5\xa1altiniai parodo tuo metu labai i\xc5\xa1vystyt\xc4\x85 bronzos apdirbimo technik\xc4\x85. Sp\xc4\x97jama, kad vietin\xc4\x97s kult\xc5\xabros garbintas gyv\xc5\xabnas buvo karv\xc4\x97._NEWLINE_109 m. pr. m. e. Kinijos imperatorius Vudi u\xc5\xbe\xc4\x97m\xc4\x97 \xc5\xa1ias teritorijas ir \xc4\xafsteig\xc4\x97 \xc4\x8dia Yizhou provincij\xc4\x85. Tuo pat metu tas pats imperatorius u\xc5\xbe\xc4\x97m\xc4\x97 sen\xc4\x85j\xc4\x85 Kor\xc4\x97jos valstyb\xc4\x99 Ko\xc4\x8dioson\xc4\x85 ir Piet\xc5\xb3 Kinijos valstyb\xc4\x99 Namviet\xc4\x85. Visose \xc5\xa1iose teritorijose buvo intensyviai introdukuojama Kinijos kult\xc5\xabra, paremta literat\xc5\xabrine kin\xc5\xb3 kalba, papro\xc4\x8diais. Tokiu b\xc5\xabdu Junanis buvo \xc4\xafjungtas \xc4\xaf sinosfer\xc4\x85.\n_START_SECTION_\nNanzhong\n_START_PARAGRAPH_\nNusilpus Kinijai Trij\xc5\xb3 karalys\xc4\x8di\xc5\xb3 laikotarpiu, Junanas v\xc4\x97l tapo nepriklausomas, ir su kai kuriais pertr\xc5\xabkiais i\xc5\xa1saugojo nepriklausomyb\xc4\x99. Tuo metu valstyb\xc4\x97 vadinta Nanzhong (\xe5\x8d\x97\xe4\xb8\xad), o jos sostin\xc4\x97 sostin\xc4\x97 buvo prie Dian e\xc5\xbeero. J\xc4\x85 vald\xc4\x97 i tautos Cuan klanas.\n_START_SECTION_\nNanzhao ir Dali\n_START_PARAGRAPH_\nVIII a. prie Erhai e\xc5\xbeero baj\xc5\xb3 tauta suk\xc5\xabr\xc4\x97 daug smulki\xc5\xb3 valstyb\xc4\x97li\xc5\xb3, kini\xc5\xa1kai vadinam\xc5\xb3 zhao. 728 m. pietin\xc4\x97s zhao valdovas Piluoke u\xc5\xbe\xc4\x97m\xc4\x97 kitas valsybes ir susik\xc5\xabr\xc4\x97 Nanzhao (kin. pietin\xc4\x97 zhao). IX a \xc5\xa1i valstyb\xc4\x97 i\xc5\xa1sipl\xc4\x97t\xc4\x97 visame Junane, o vien\xc4\x85 kart\xc4\x85 nusiaub\xc4\x97 Kinijos provincijos miest\xc4\x85 \xc4\x8cengdu, taip pat pietuose esant\xc4\xaf Mianmar\xc4\x85 (tuometin\xc4\x97 Piu)._NEWLINE_Nanzhao nusilpus, 937 m. \xc4\x8dia \xc4\xaf vald\xc5\xbei\xc4\x85 at\xc4\x97jo nauja dinastija, ir valstyb\xc4\x97 pakeit\xc4\x97 pavadinim\xc4\x85 \xc4\xaf Dali (baj\xc5\xb3 kalba Darllit), taip pat vadinta ir jos sostin\xc4\x97 (Dali) prie Erhajaus e\xc5\xbeero. Jos valdovai propagavo kini\xc5\xa1k\xc4\x85 budizm\xc4\x85. Valstyb\xc4\x97 klest\xc4\x97jo d\xc4\x97ka arbatos kelio, kuris jung\xc4\x97 Kinij\xc4\x85, Mianmar\xc4\x85 ir Tibet\xc4\x85.\n_START_SECTION_\nYuan, Ming ir Qing dinastijos\n_START_PARAGRAPH_\nXIII a. mongol\xc5\xb3 chanui u\xc5\xbe\xc4\x97mus sostin\xc4\x99 Dali, valstyb\xc4\x97 buvo inkorporuota \xc4\xaf Kinijos sud\xc4\x97t\xc4\xaf kaip Yunnan provincija. Centrin\xc4\x97 vald\xc5\xbeia paliko vietinius valdytojus (vadinamus tusi), skatindama j\xc5\xb3 tarpusavio nesutarimus, kas didino kra\xc5\xa1to etnin\xc4\xaf ir politin\xc4\xaf susiskaldym\xc4\x85. Toki\xc5\xb3 valdytoj\xc5\xb3 buvo priskai\xc4\x8diuojama apie 300, ir dauguma j\xc5\xb3 i\xc5\xa1vyst\xc4\x97 vietines dinastijas. Tik nuo XVII a. tusi prad\xc4\x97ti keisti skiriamais i\xc5\xa1 sostin\xc4\x97s valdininkais.\n_START_SECTION_\nXIX a\n_START_PARAGRAPH_\nXIX a. labai paspart\xc4\x97jo \xc5\xa1iaur\xc4\x97s hani\xc5\xb3 migracija \xc4\xaf Junan\xc4\xaf (tarp 1775 ir 1850 m. regiono gyventoj\xc5\xb3 skai\xc4\x8dius i\xc5\xa1augo nuo 4 iki 10 mln.). Nuo XVII a. regione daug\xc4\x97jo ir musulmon\xc5\xb3 (panthay), kurie kontroliavo prekybos kelius ir pelning\xc4\x85 prekyb\xc4\x85 tarp Mianmaro ir Kinijos. 1855 m. jie inicijavo sukilim\xc4\x85 prie\xc5\xa1 Kinijos vald\xc5\xbei\xc4\x85, prie kurio prisijung\xc4\x97 dauguma Junanio taut\xc5\xb3. 1859 m. paskelbta nepriklausoma valstyb\xc4\x97 Pignan (\xe5\xb9\xb3\xe5\x8d\x97), kuri i\xc5\xa1silaik\xc4\x97 iki 1868 m. Sukilimas buvo numal\xc5\xa1intas labai \xc5\xbeiauriai, o musulmonai masi\xc5\xa1kai migravo \xc4\xaf kaimynin\xc4\xaf Mianmar\xc4\x85.\n_START_SECTION_\nXX a\n_START_PARAGRAPH_\nXX a., po Kinijos resublikos paskelbimo, Yunanas buvo galutinai inkorporuotas \xc4\xaf Kinijos sud\xc4\x97t\xc4\xaf.'